ირაკლი გოგია

ირაკლი გოგია (დ. 20 მაისი, 1982, თბილისი) — ქართველი რეჟისორი.

ბიოგრაფია
თანამედროვე ქართული თეატრის ახალგაზრდა რეჟისორთა თაობის ერთ-ერთი ყველაზე აქტიური და თვალსაჩინო წარმომადგენელი ირაკლი გოგოია დაიბადა 1982 წლის 20 მაისს.

2004 წელს დაამთავრა საქართველოს თეატრალური ინსტიტუტის დრამის რეჟისურის ფაკულტეტი (პედაგოგები: მედეა კუჭუხიძე, გიორგი მარგველაშვილი, ავთანდილ ვარსიმაშვილი).

სტუდენტობისას სხვა თანამოაზრეებთან ერთად დააფუძნა დამოუკიდებელი სათეატრო სივრცე თბილისში „ახალი თეატრი", სადაც დადგა სპექტაკლი „თეატრი საოცარი სამყაროა", რომელიც ახალი ქართული თეატრის ერთგვარი მანიფესტიც იყო. ეს სპექტაკლი აღინიშნა საქართველოს თეატრალური საზოგადოების პრემიით საუკეთესო ახალგაზრდა რეჟისორული ნამუშევრისთვის.

2006—2010 წლებში იყო ზუგდიდის შალვა დადიანის სახელობის სახელმწიფო პროფესიული დრამატული თეატრის მმართველი და სამხატვრო ხელმძღვანელი, სადაც განახორციელა ათზე მეტი სპექტაკლი.

ირაკლი გოგიას დადგმული აქვს ორმოცზე მეტი სპექტაკლი რუსთაველის, მარჯანიშვილის, ფოთის, ბათუმის თოჯინებისა და მოზარდ მაყურებელთა, თბილისის თავისუფალი, მეტეხის და მესხეთის თეატრების, ასევე საზღვარგარეთის თეატრების სცენებზე.

ირაკლი გოგია არის ილიას სახელმწიფო უნივერსიტეტის თანამედროვე ქართული თეატრის კვლევის ცენტრის მკვლევარი და ერთ-ერთი დამფუძნებელი, ამავე უნივერსიტეტის დოქტორანტი, უძღვება სალექციო კურსებს მეცნიერებისა და ხელოვნების ფაკულტეტზე, რეჟისურის შესავალსა და თანამედროვე მსოფლიო სათეატრო რეჟისურაში. მსოფლიოს სხავდახვა ქვეყნის სტუდენტებთან ერთად არის ერთ-ერთი ორგანიზატორი საერთაშორისო პროექტისა „მშვიდობის ფესტივალი".

აღსანიშნავია ირაკლი გოგიას მიერ რუსთაველის, ფოთის და ახმეტელის თეატრში განხორციელებული პროექტები პოლონელი, უკრაინელი, ესტონელი), იტალიელი, ბრაზილიელი, ფრანგი რეჟისორების მონაწილეობით.

2014 წლიდან არის ახმეტელის თეატრის სამხატვრო ხელმძღვანელი.

2015 წელს დააფუძნა ესტონურ-ქართული ხელოვნების ცენტრი ტარტუში.

საუკეთესო დადგმები
სტუმარ-მასპინძელი, ვაჟა-ფშაველა, ახმეტელის თეატრი, 2016
რომეო და ჯულიეტა, უილიამ შექსპირი, ახმეტელის თეატრი, 2015
ბედისწერის თეატრი, გოდერძი ჩოხელი, ახმეტელის თეატრი, 2015
პეპი გრძელიწინდა, ასტრიდ ლინდგრენი, ახმეტელის თეატრი, 2014
იმერული რეკვიემი, რეზო კლდიაშვილი, ახმეტელის თეატრი, 2014
მორფი, მიხეილ ბულგაკოვი, ტარტუს ახალი თეატრი, 2014
მემუარები, ჯონ მარელი, მარჯანიშვილის თეატრი, 2013
ფერფლის პლანეტა, დევიდ ზან მაიროვიცი, ბათუმის მოზარდ მაყურებელთა თეატრი, 2012
ბენიამინი, რადოსლავ პაჩოხა. რუსთაველის თეატრი, 2010
, დევიდ ზან მაიროვიცის პიესის მიხედვით. ზუგდიდის თეატრი, 2009
ზარატუსტრას ჟამი, რეზო კლდიაშვილი. ზუგდიდის თეატრი, 2009
ძალაუფლება, ფერნარდო ჯოვანინი. ფოთის თეატრი, 2008
მატყუარები, მარსელ კარნე. ზუგდიდის თეატრი, 2006
თეატრი საოცარი სამყაროა, მარსელ მიტუა, ახალი თეატრი, 2004
ცარცის ჯვარი, ბერტოლდ ბრეხტი, მეტეხის თეატრი, 2003

ჯილდოები
„საუკეთესო რეჟისორის“ პრიზი ქალაქ პეჩის (უნგრეთი) საერთაშორისო თეატრალურ ფესტივალზე ტარტუს (ესტონეთი) თეატრში დადგმული სპექტაკლისათვის „მორფიუმი“, 2016
პრიზი ერევნის საშემსრულებლო ხელოვნების საერთაშორისო ფესტივალზე ზუგდიდის თეატრის სპექტაკლისათვის „აუშვიცი", 2009
საქართველოს თეატრალური საზოგადოების პრიზი წლის საუკეთესო სპექტაკლისთვის „ზარატრუსტრას ჟამი", 2009
საქართველოს თეატრალური საზოგადოების პრემია - საუკეთესო ახალგაზრდა რეჟისორული ნამუშევრისთვის - სპექტაკლი „თეატრი საოცარი სამყაროა“. 2004